title: 2008/370/KE: Deċiżjoni tal-Parlament Ewropew u tal-Kunsill ta’ l- 10 ta’ April 2008 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’applikazzjoni tal-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod

text:
               16.5.2008

               MT

               Il-Ġurnal Uffiċjali ta’ l-Unjoni Ewropea

               L 128/6

         DEĊIŻJONI TAL-PARLAMENT EWROPEW U TAL-KUNSILL
   ta’ l-10 ta’ April 2008
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’applikazzjoni tal-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod
   (2008/370/KE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea,
   Wara li kkunsidraw il-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod (1), u b’mod partikolari l-punt 28 tagħha,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill ta’ l-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni,
   Billi:

               (1)

               Il-Fond Ewropew ta’ Aġġustament għall-Globalizzazzjoni (“il-Fond”) ġie stabbilit biex jipprovdi appoġġ addizzjonali għall-ħaddiema ssensjati li qed isofru l-konsegwenzi ta’ bidliet strutturali kbar fix-xejriet kummerċjali dinjija, u sabiex jgħinhom biex jerġgħu jintegraw ruħhom fis-suq tax-xogħol.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond taħt il-limitu massimu annwali ta’ EUR 500 miljun.

               (3)

               Fit-12 ta’ Settembru 2007, Malta ressqet applikazzjoni sabiex tuża l-Fond fir-rigward tas-sensji fis-settur tat-tessuti, speċifikament għal ħaddiema li ngħataw is-sensja minn VF (Malta) Ltd u Bortex Clothing Ind Co Ltd. L-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006.

               (4)

               Fid-9 ta’ Ottubru 2007, il-Portugall ressaq applikazzjoni sabiex jiġi wżat il-Fond, fir-rigward tas-sensji fis-settur tal-karrozzi, speċifikament għal ħaddiema li ngħataw is-sensja minn Opel f’Azambuja, Alcoa Fujikura f’Seixal u Johnson Controls f’Portalegre. L-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006.

               (5)

               Il-Fond għandu, għalhekk, jiġi mmobilizzat sabiex jipprovdi kontribut finanzjarju għall-applikazzjonijiet,

         IDDEĊIDEW KIF ĠEJ:
   Artikolu 1
   Għall-baġit ġenerali ta’ l-Unjoni Ewropea għas-sena finanzjarja 2008, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 3 106 882 f’approprjazzjonijiet għall-impennji u għall-ħlasijiet.
   Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 10 ta’ April 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         D. RUPEL

      (1)  ĠU C 139, 14.6.2006, p. 1. Ftehima kif emendata bid-Deċiżjoni 2008/29/KE tal-Parlament Ewropew u tal-Kunsill (ĠU L 6, 10.1.2008, p. 7).

      (2)  ĠU L 406, 30.12.2006, p. 1.


title: Deċiżjoni tal-Kummissjoni tat- 30 ta’ Lulju 2013 li tistabbilixxi Grupp ta’ Esperti tal-Kummissjoni dwar Mard Rari u li tħassar id-Deċiżjoni 2009/872/KE

text:
               31.7.2013

               MT

               Il-Ġurnal Uffiċjali tal-Unjoni Ewropea

               C 219/4

         DEĊIŻJONI TAL-KUMMISSJONI
   tat-30 ta’ Lulju 2013
   li tistabbilixxi Grupp ta’ Esperti tal-Kummissjoni dwar Mard Rari u li tħassar id-Deċiżjoni 2009/872/KE
   2013/C 219/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Skont l-Artikolu 168(2) tat-Trattat dwar il-Funzjonament tal-Unjoni Ewropea, l-Istati Membri huma meħtieġa, b’kuntatt mal-Kummissjoni, jikkoordinaw bejniethom il-politiki u l-programmi tagħhom fl-oqsma msemmija fil-paragrafu 1. Il-Kummissjoni tista', b'kuntatt mill-qrib mal-Istati Membri, tieħu kull inizjattiva siewja sabiex tinkoraġġixxi dan il-koordinament, b'mod partikolari inizjattivi li jimmiraw li jistabbilixxu linji gwida u indikaturi, li jorganizzaw l-iskambju tal-aħjar prattika, u li jħejju l-elementi meħtieġa għall-monitoraġġ u l-valutazzjonijiet perjodiċi.

               (2)

               Il-White Paper tal-Kummissjoni “Flimkien għas-Saħħa: Approċċ Strateġiku għall-UE 2008-2013” (1) adottata mill-Kummissjoni fit-23 ta' Ottubru 2007, li tiżviluppa l-Istrateġija tal-UE dwar is-Saħħa, identifikat il-mard rari bħala prijorità għall-azzjoni.

               (3)

               Id-Deċiżjoni Nru 1350/2007/KE tal-Parlament Ewropew u tal-Kunsill tat-23 ta’ Ottubru 2007 li tistabbilixxi t-tieni programm ta’ azzjoni Komunitarja fil-qasam tas-saħħa (2008-2013) (2) filwaqt li ttenni li s-servizzi tas-saħħa huma primarjament ir-responsabbiltà tal-Istati Membri, tenfasizza li l-kooperazzjoni fil-livell Komunitarju tista' tkun ta' benefiċċju kemm għall-pazjenti u kemm għas-sistemi tas-saħħa. Skont l-Artikolu 7(2) kif ukoll l-Anness ta' dik id-Deċiżjoni, l-azzjonijiet fil-qasam tal-ġenerazzjoni u t-tixrid tal-informazzjoni u l-għarfien dwar is-saħħa għandhom jiġu implimentati b’kooperazzjoni mill-qrib mal-Istati Membri u jiżviluppaw mekkaniżmi ta’ konsultazzjoni u proċessi ta’ parteċipazzjoni.

               (4)

               Il-Kummissjoni Ewropea adottat fil-11 ta' Novembru 2008, il-“Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni dwar Mard Rari: L-isfidi Ewropej” (3) u fit-8 ta’ Ġunju 2009, il-Kunsill adotta Rakkomandazzjoni dwar Azzjoni fil-qasam tal-Mard Rari (4). Il-Punt 7 tal-Komunikazzjoni tal-Kummissjoni rrakkomanda li l-Kummissjoni għandha tkun assistita minn Kumitat Konsultattiv tal-Unjoni Ewropea dwar Mard Rari.

               (5)

               Għalhekk, fit-30 ta' Novembru 2009, permezz tad-Deċiżjoni 2009/872/KE, il-Kummissjoni waqqfet il-Kumitat tal-Unjoni Ewropea ta' Esperti dwar il-Mard Rari (5). Il-mandat tal-membri tal-Kumitat jiskadi fis-26 ta' Lulju 2013.

               (6)

               Il-Komunikazzjoni tal-10 ta' Novembru 2010, mill-President lill-Kummissjoni, bl-isem “Qafas għall-Gruppi ta’ Esperti tal-Kummissjoni: Regoli orizzontali u Reġistru Pubbliku” (6) (Framework for Commission Expert Groups: Horizontal rules and Public Register – minn hawn ’il quddiem, il-“qafas għall-gruppi ta’ esperti tal-Kummissjoni”) tistabbilixxi sett rivedut ta’ regoli għal kull grupp ta’ esperti tal-Kummissjoni. Il-qafas il-ġdid għandu l-għan li jissimplifika u jiċċara d-dispożizzjonijiet introdotti mill-qafas preċedenti dwar il-gruppi ta’ esperti fl-2005, iżid it-trasparenza u jtejjeb il-koordinazzjoni, filwaqt li jnaqqas il-piż amministrattiv għas-servizzi.

               (7)

               Fid-dawl tax-xogħol siewi li sar mill-Kumitat ta’ Esperti dwar Mard Rari mill-2009 ’l hawn, u meta jitqies il-qafas għall-gruppi ta’ esperti tal-Kummissjoni, jidher li hemm bżonn kontinwu ta’ grupp ta’ esperti f’dan il-qasam. Il-kompiti u l-istruttura ta’ grupp ta’ esperti dwar mard rari għandhom ikunu ddefiniti b’konformità mar-regoli orizzontali stipulati fil-qafas għall-gruppi ta’ esperti tal-Kummissjoni.

               (8)

               Il-grupp ta’ esperti dwar mard rari għandu, fuq talba tal-Kummissjoni, jipprovdi pariri u għarfien espert lill-Kummissjoni fit-tfassil u l-implimentazzjoni tal-attivitajiet tal-Unjoni fil-qasam tal-mard rari u jrawwem skambji tal-esperjenzi, tal-politiki u tal-prattiki rilevanti bejn l-Istati Membri u l-partijiet differenti involuti.

               (9)

               Dan il-grupp għandu jkun magħmul minn rappreżentanti tal-Istati Membri, rappreżentanti ta’ organizzazzjonijiet tal-pazjenti fil-qasam tal-mard rari, rappreżentanti ta’ produtturi ta’ prodotti jew servizzi rilevanti għal pazjenti milquta minn mard rari u rappreżentanti minn assoċjazzjonijiet ta’ professjonisti tas-saħħa Ewropej u soċjetajiet mediċi u esperti individwali sabiex jippermettu rappreżentanza wiesgħa ta’ partijiet interessati u esperti fil-qasam tal-mard rari.

               (10)

               Il-grupp ta’ esperti dwar mard rari m'għandux jaġixxi bħala kumitat skont it-tifsira tar-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (7).

               (11)

               Id-dejta personali għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (8).

               (12)

               Għaldaqstant, id-Deċiżjoni tal-Kummissjoni Nru 2009/872/KE tat-30 ta' Novembru 2009 li tistabbilixxi Kumitat tal-Unjoni Ewropea ta' Esperti dwar Mard Rari għandha titħassar.

         IDDEĊIDIET KIF ĠEJ:
   Artikolu 1
   L-istabbiliment tal-grupp ta’ esperti
   Il-grupp ta’ esperti dwar Mard Rari, minn hawn ’il quddiem imsejjaħ “il-grupp ta' esperti”, huwa b’dan stabbilit.
   Artikolu 2
   Il-kompiti tal-grupp ta’ esperti
   1.   Fuq talba tal-Kummissjoni jew tas-Servizzi tal-Kummissjoni, il-grupp ta’ esperti għandu jwettaq il-kompiti li ġejjin fil-qasam tal-mard rari:

               (a)

               jgħin lill-Kummissjoni fit-tfassil ta’ strumenti legali u dokumenti ta’ politika, inklużi l-linji gwida u r-rakkomandazzjonijiet;

               (b)

               jagħti pariri lill-Kummissjoni fl-implimentazzjoni ta’ azzjonijiet tal-Unjoni u jissuġġerixxi titjib għall-miżuri meħuda;

               (c)

               jagħti pariri lill-Kummissjoni fil-monitoraġġ, il-valutazzjoni u t-tixrid tar-riżultati tal-miżuri meħuda fil-livell tal-Unjoni u dak nazzjonali;

               (d)

               jagħti pariri lill-Kummissjoni dwar il-kooperazzjoni internazzjonali;

               (e)

               jipprovdi ħarsa ġenerali dwar il-politiki tal-Unjoni u nazzjonali;

               (f)

               irawwem l-iskambji tal-esperjenzi, tal-politiki u tal-prattiki rilevanti bejn l-Istati Membri u l-partijiet differenti involuti.

         2.   Sabiex iwettaq il-kompiti msemmija fil-paragrafu 1, il-grupp ta’ esperti jista’, b’mod partikolari fuq talba tal-Kummissjoni jew tas-servizzi tal-Kummissjoni, iressaq opinjonijiet, rakkomandazzjonijiet u rapporti.
   3.   Il-kompiti tal-grupp ta' esperti ma għandhomx jinkludu kwistjonijiet koperti bir-Regolament (KE) Nru 141/2000 tal-Parlament Ewropew u tal-Kunsill tas-16 ta' Diċembru, 1999 dwar il-prodotti mediċinali orfni (9) u kwistjonijiet li jaqgħu taħt il-kompiti tal-Kumitat għall-Prodotti Mediċinali Orfni (Committee of Orphan Medicinal Products - COMP), stabbilit bl-Artikolu 4 ta' dak ir-Regolament, u lanqas kwistjonijiet li jaqgħu taħt il-kompiti tal-Kumitat Farmaċewtiku, stabbilit bid-Deċiżjoni tal-Kunsill Nru 75/320/KEE (10).
   Artikolu 3
   Il-konsultazzjoni
   Il-Kummissjoni tista’ tikkonsulta lill-grupp ta' esperti dwar kwalunkwe kwistjoni relatata ma' mard rari.
   Artikolu 4
   Il-ħatra tal-Membri
   1.   Il-grupp ta' esperti għandu jkun magħmul mill-membri li ġejjin:

               (a)

               Awtoritajiet kompetenti tal-Istati Membri;

               (b)

               Organizzazzjonijiet tal-pazjenti fil-qasam tal-mard rari;

               (c)

               Assoċjazzjonijiet Ewropej ta’ produtturi ta’ prodotti jew fornituri ta’ servizzi rilevanti għal pazjenti milquta minn mard rari;

               (d)

               Assoċjazzjonijiet professjonali Ewropej jew soċjetajiet xjentifiċi li jaġixxu fil-qasam tal-mard rari;

               (e)

               Individwi maħtura f’kapaċità personali bħala esperti li jkollhom għarfien espert fis-saħħa pubblika jew xjentifiku fil-livell tal-Unjoni fil-qasam tal-mard rari;

         2.   L-awtoritajiet kompetenti tal-Istati tal-EFTA li huma parti mill-Ftehim dwar iż-Żona Ekonomika Ewropea jistgħu wkoll ikunu membri tal-grupp, fuq talba tal-Istati tal-EFTA kkonċernati.
   3.   Il-membri għandhom jinħatru mid-Direttur Ġenerali għas-Saħħa u l-Konsumaturi.
   4.   Il-membri msemmija fil-punti (b), (c), (d) u (e) tal-paragrafu 1 m’għandhomx ikunu aktar minn erbgħa għal kull punt u jinħatru minn lista ta’ kandidati eliġibbli stabbiliti wara l-pubblikazzjoni ta’ sejħa għal espressjonijiet ta’ interess. Is-sejħa għal espressjonijiet ta' interess għandha tispeċifika l-kwalifiki u l-kundizzjonijiet meħtieġa sabiex wieħed isir membru tal-grupp ta' esperti.
   5.   Il-membri msemmija fil-punt (e) tal-paragrafu 1 għandhom jinħatru fil-kapaċità personali tagħhom. Il-membri għandhom jaġixxu b'mod indipendenti u fl-interess pubbliku.
   6.   Il-membri msemmija fil-paragrafu 1 (a) sa (d) u l-paragrafu 2 għandhom jinnominaw ir-rappreżentanti u s-sostituti li jibdluhom meta jkunu assenti jew indisposti. Il-membri sostituti għandhom jinħatru b’konformità mal-istess kundizzjonijiet bħar-rappreżentanti. Il-membri sostituti għandhom jibdlu b'mod awtomatiku kwalunkwe membru li jkun assenti jew li jkun indispost.
   7.   Id-Direttur Ġenerali għas-Saħħa u l-Konsumaturi jista’ jirrifjuta rappreżentant jew membru sostitut propost minn organizzazzjoni jekk ma jkunx jissodisfa l-profil mitlub fis-sejħa għal espressjonijiet ta’ interess imsemmi fil-paragrafu 4. F’dawn il-każijiet, l-organizzazzjoni kkonċernata tintalab taħtar rappreżentant jew membru sostitut ieħor.
   8.   Il-mandat tal-membri tal-grupp ta’ esperti għandu jkun ta’ tliet snin u jista’ jiġġedded wara li jkunu wieġbu għal sejħa oħra għal espressjonijiet ta’ interess.
   9.   Il-mandat ta’ membru għandu jintemm qabel ma jagħlaq il-perjodu ta’ tliet snin f'każ ta' riżenja.
   10.   Il-membri msemmija fil-paragrafu 1 (b) sa (e), jew ir-rappreżentanti tagħhom jistgħu jiġu esklużi jew sostitwiti għall-bqija tal-mandat tagħhom fi kwalunkwe wieħed mill-każijiet li ġejjin:

               (a)

               nuqqas ta' kapaċità permanenti li jattendu laqgħat,

               (b)

               nuqqas ta' kapaċità li jikkontribwixxu b’mod effettiv għad-deliberazzjonijiet tal-grupp,

               (c)

               nuqqas ta’ konformità mal-kundizzjonijiet stipulati fl-Artikolu 339 tat-Trattat dwar il-Funzjonament tal-Unjoni Ewropea,

               (d)

               nuqqas sussegwenti ta' konformità mal-kwalifiki u l-kundizzjonijiet speċifikati fis-sejħa għall-espressjoni ta’ interess kif imsemmija fil-paragrafu 4.

         11.   Id-Direttur Ġenerali għas-Saħħa u l-Konsumaturi jista’ jitlob li Membru msemmi fil-paragrafu 1(b) sa (d) jaħtar rappreżentant jew sostitut ieħor fil-każijiet imsemmija fil-paragrafu 10.
   12.   Il-membri li l-mandat tagħhom jintemm qabel l-iskadenza tal-perjodu ta’ tliet snin skont il-paragrafi 8 u 9, jistgħu jkunu sostitwiti għall-perjodu taż-żmien li jkun fadallu l-mandat tagħhom.
   13.   L-ismijiet tal-membri u r-rappreżentanti tagħhom għandhom jiġu ppubblikati fir-Reġistru tal-gruppi ta’ esperti tal-Kummissjoni u entitajiet simili oħrajn (“ir-Reġistru”) (11). L-ismijiet tal-awtoritajiet tal-Istati Membri jistgħu jiġu ppubblikati fir-Reġistru.
   14.   Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001.
   Artikolu 5
   L-operat
   1.   Il-grupp ta’ esperti għandu jitmexxa mid-Direttur responsabbli mill-politika dwar mard rari tal-Kummissjoni. Id-Direttur jista’ jiddelega Presidenza lil uffiċjal ieħor tal-Kummissjoni.
   2.   Bi qbil mal-Kummissjoni, il-grupp ta' esperti jista' jistabbilixxi sottogruppi biex jeżaminaw kwistjonijiet speċifiċi fuq il-bażi tat-termini ta’ referenza ddefiniti mill-grupp. Dawn is-sottogruppi għandhom jiġu xolti malli jwettqu l-mandat tagħhom.
   3.   Ir-rappreżentant tal-Kummissjoni jista’ jistieden esperti minn barra l-grupp ta' esperti li jkollhom kompetenza speċifika f’suġġett li jkun fuq l-aġenda biex jieħdu sehem fil-ħidma tal-grupp. Barra minn hekk, ir-rappreżentant tal-Kummissjoni jista' jagħti status ta' osservatur lil individwi jew organizzazzjonijiet, kif inhu ddefinit fir-Regola 8(3) tal-Qafas għall-gruppi ta' esperti tal-Kummissjoni, u pajjiżi kandidati.
   4.   Il-membri tal-gruppi ta' esperti u r-rappreżentanti u s-sostituti tagħhom, kif ukoll l-esperti u l-osservaturi mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll mar-regoli tal-Kummissjoni dwar is-sigurtà li għandhom x’jaqsmu mal-protezzjoni tal-informazzjoni kklassifikata tal-UE, kif stabbiliti fl-Anness għad-Deċiżjoni tal-Kummissjoni 2001/844/KE, KEFA, Euratom (12). Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.
   5.   Il-laqgħat tal-grupp ta' esperti u s-sottogruppi għandhom isiru fil-bini tal-Kummissjoni. Il-Kummissjoni għandha tipprovdi s-servizzi segretarjali. L-aġenda u l-minuti tal-laqgħat tal-grupp ta’ esperti għandhom jitfasslu mill-Kummissjoni. Uffiċjali oħrajn tal-Kummissjoni li jkollhom interess fil-proċedimenti jistgħu jattendu l-laqgħat tal-grupp ta’ esperti u tas-sottogruppi tiegħu.
   6.   Il-grupp ta' esperti għandu jadotta r-regoli ta’ proċedura tiegħu fuq il-bażi tar-regoli standard tal-proċedura tal-Kummissjoni għall-gruppi ta’ esperti.
   7.   Il-Kummissjoni għandha tagħmel disponibbli d-dokumenti rilevanti kollha (bħall-aġendi, il-minuti u s-sottomissjonijiet tal-parteċipanti), dwar l-attivitajiet imwettqa mill-grupp ta' esperti billi tinkludihom fir-Reġistru jew permezz ta' ħolqa mir-Reġistru għal sit elettroniku ddedikat, fejn jista' jinsab it-tagħrif. Dokument m'għandux jiġi ppubblikat jekk l-iżvelar tiegħu jkun jostakola l-protezzjoni ta’ interess pubbliku jew privat kif iddefinit fl-Artikolu 4 tar-Regolament (KE) Nru 1049/2001 (13).
   Artikolu 6
   L-ispejjeż tal-laqgħat
   1.   Il-parteċipanti fl-attivitajiet tal-grupp ta’ esperti ma jitħallsux għas-servizzi li jagħtu.
   2.   L-ispejjeż għall-ivvjaġġar u għall-għajxien li jġarrbu l-parteċipanti fl-attivitajiet tal-grupp ta' esperti għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
   3.   L-ispejjeż imsemmija fil-paragrafu 2 għandhom jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   It-tħassir
   Id-Deċiżjoni 2009/872/KE titħassar.
   Artikolu 8
   Din id-Deċiżjoni għandha tapplika mis-27 ta' Lulju 2013.

      Magħmul fi Brussell, it-30 ta’ Lulju 2013.

            Għall-Kummissjoni

         Tonio BORG

            Membru tal-Kummissjoni

      (1)  COM(2007) 630 finali, 23.10.2007.

      (2)  ĠU L 301, 20.11.2007, p. 3.

      (3)  COM(2008) 679 finali, 11.11.2008.

      (4)  ĠU C 151, 3.7.2009, p. 7

      (5)  ĠU L 315, 2.12.2009, p. 18.

      (6)  C(2010) 7649 finali.

      (7)  ĠU L 55, 28.2.2011, p. 13.

      (8)  ĠU L 8, 12.1.2011, p. 1.

      (9)  ĠU L 18, 22.1.2000, p. 1.

      (10)  ĠU L 147, 9.6.1975, p. 23.

      (11)  Membri li ma jixtiqux ikollhom isimhom żvelat jistgħu japplikaw għal deroga minn din ir-regola. It-talba li ma jiġix żvelat l-isem ta’ membru ta’ grupp ta’ esperti għandha tiġi meqjusa bħala ġġustifikata kull meta l-pubblikazzjoni tista’ tipperikola s-sigurtà jew l-integrità tiegħu jew tippreġudika b’mod mhux dovut il-privatezza tiegħu.

      (12)  Id-Deċiżjoni tal-Kummissjoni tad-29 ta’ Novembru 2001 li temenda r-Regoli Interni tal-Proċedura (ĠU L 317, 3.12.2001, p. 1).

      (13)  Dawn l-eċċezzjonijiet huma maħsubin sabiex jipproteġu s-sigurtà pubblika, l-affarijiet militari, ir-relazzjonijiet internazzjonali, il-politika finanzjarja, monetarja jew ekonomika, il-privatezza u l-integrità tal-individwu, l-interessi kummerċjali, il-proċeduri fil-qorti u l-pariri legali, l-ispezzjonijiet/l-investigazzjonijiet/l-awditjar u l-proċess tat-teħid tad-deċiżjonijiet tal-istituzzjoni.


title: Ħatra ta' membru tal-Qorti tal-Awdituri - Is-Sur Milan Martin Cvikl Deċiżjoni tal-Parlament Ewropew tal- 25 ta' Marzu 2010 dwar in-nomina ta' Milan Martin Cvikl bħala Membru tal-Qorti tal-Awdituri (C7-0022/2010 – 2010/0810(NLE))

text:
               7.1.2011

               MT

               Il-Ġurnal Uffiċjali tal-Unjoni Ewropea

               CE 4/65

         Il-Ħamis 25 ta' Marzu 2010Ħatra ta' membru tal-Qorti tal-Awdituri - Is-Sur Milan Martin Cvikl
   P7_TA(2010)0074
   Deċiżjoni tal-Parlament Ewropew tal-25 ta' Marzu 2010 dwar in-nomina ta' Milan Martin Cvikl bħala Membru tal-Qorti tal-Awdituri (C7-0022/2010 – 2010/0810(NLE))
   2011/C 4 E/13
   (Konsultazzjoni)

      Il-Parlament Ewropew,
   wara li kkunsidra l-Artikolu 286(2) tat-Trattat FUE, skont liema artikolu ġie kkonsultat mill-Kunsill (C7-0022/2010),
   wara li kkunsidra li, waqt il-laqgħa tiegħu tal-16 ta' Marzu 2010, il-Kumitat għall-Kontroll tal-Baġit sema' lill-kandidat propost mill-Kunsill għall-kariga ta' Membru tal-Qorti tal-Awdituri,
   wara li kkunsidra l-Artikolu 108 tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0046/2010),

               A.

               billi Milan Martin Cvikl jissodisfa/ma jissodisfax il-kundizzjonijiet stabbiliti fl-Artikolu 286(1) tat-Trattat FUE,

               1.

               Jagħti opinjoni favorevoli dwar il-proposta tal-Kunsill għan-nomina ta' Milan Martin Cvikl bħala Membru tal-Qorti tal-Awdituri.

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri kif ukoll lill-istituzzjonijiet l-oħra tal-Unjoni Ewropea u lill-istituzzjonijiet ta' verifika tal-Istati Membri.


title: 2012/183/UE: Deċiżjoni tal-Kunsill tas- 26 ta’ Marzu 2012 li taħtar membru Estonjan u membru supplenti Estonjan fil-Kumitat tar-Reġjuni

text:
               3.4.2012

               MT

               Il-Ġurnal Uffiċjali tal-Unjoni Ewropea

               L 96/5

         DEĊIŻJONI TAL-KUNSILL
   tas-26 ta’ Marzu 2012
   li taħtar membru Estonjan u membru supplenti Estonjan fil-Kumitat tar-Reġjuni
   (2012/183/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Estonjan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Kaido KAASIK, sar vakanti siġġu ta’ membru fil-Kumitat tar-Reġjuni. Konsegwentement għall-ħatra tas-Sinjura Urve ERIKSON bħala membru fil-Kumitat tar-Reġjuni, sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sinjura Urve ERIKSON, Member of Tudulinna Municipality Council,

                     kif ukoll

               (b)

               bħala membru supplenti:

                           —

                           Is-Sur Villi PIHL, Mayor of Kärla Municipality.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, is-26 ta’ Marzu 2012.

            Għall-Kunsill

            Il-President

         N. WAMMEN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Id-Deċiżjoni tal-Kunsill tas-27 ta' Novembru 2003 dwar l-iffirmar, f'isem il-Komunità, u l-applikazzjoni proviżorja tal-Ftehim fl-għamla ta' Skambju ta' Ittri li jestendi, mill-1 ta' Lulju 2003 sat-30 ta' Ġunju 2004, il-validita tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja pprovduta fil-Ftehim bejn il-Komunità Ekonomika Ewropea u r-Repubblika ta' Cote d'Ivoire dwar sajd barra l-kosta ta' Cote d'Ivoire

text:
Avviż Legali Importanti

|

32003D0838

Official Journal L 319 , 04/12/2003 P. 0017 - 0018

		Id-Deċiżjoni tal-Kunsilltas-27 ta' Novembru 2003dwar l-iffirmar, f'isem il-Komunità, u l-applikazzjoni proviżorja tal-Ftehim fl-għamla ta' Skambju ta' Ittri li jestendi, mill-1 ta' Lulju 2003 sat-30 ta' Ġunju 2004, il-validita tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja pprovduta fil-Ftehim bejn il-Komunità Ekonomika Ewropea u r-Repubblika ta' Cote d'Ivoire dwar sajd barra l-kosta ta' Cote d'Ivoire(2003/838/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabilixxi il-Komunità Ewropea, u b'mod partikolari l-Artikolu 37 flimkien ma' l-ewwel subparagrafu ta' l-Artikolu 300(2) tiegħu,Wara li kkonsidra l-proposta mill-Kummissjoni,Billi:(1) Taħt it-termini tal-Ftehim bejn il-Komunità Ekonomika Ewropea u r-Repubblika ta' Cote d'Ivoire dwar sajd barra l-kosta ta' Cote d'Ivoire [1], il-partijiet kontraenti għandhom, qabel l-iskadenza tal-perjodu ta' validita tal-Protokoll mal-Ftehim, jidħlu f'negozjati biex jiddeterminaw bi qbil reċiproku il-kontenut tal-Protokoll għall-perjodu ta' wara u, fejn applikabbli, l-emendi jew addizzjonijiet li għandhom isiru lill-Anness miegħu.(2) Iż-żewġ partijiet iddeċidew li, sakemm għaddejjin negozjati dwar emendi għall-Protokoll, il-perjodu ta' validita tal-Protokoll preżenti approvat bir-Regolament (KE) Nru 722/2001 [2], għandu jkun estiż b'sena permezz ta' ftehim fl-għamla ta' skambju ta' ittri inizjalat fis-16 ta' Mejju 2003.(3) Bis-saħħa tal-ftehim fl-għamla ta' skambju ta' ittri, sajjieda Komunitarji huma, mill-1 ta' Lulju 2003 sat-30 ta' Ġunju 2004, ikunu intitolati għal opportunitajiet ta' sajd f'ilmijiet taħt is-sovranita jew ġurisdizzjoni ta' Cote d'Ivoire.(4) Biex tkun evitata kull interruzzjoni fl-attivitajiet tas-sajd tal-bastimenti Komunitarji huwa meħtieġ li l-estensjoni għandha tidħol fis-seħħ kemm jista' jkun malajr. Huwa għalhekk prudenti li l-ftehim fl-għamla ta' ittri jkun iffirmat u applikat b'mod provviżorju sakemm jintemmu l-proċeduri rekwiżiti biex ikun konkluż.(5) Il-metodu ta' allokazzjoni ta' opportunitajiet tas-sajd fost Stati Membri fuq il-bażi tal-Protokoll li skada għandu jkun ikkonfermat,IDDEĊIEDA DAN LI ĠEJ:Artikolu 1L-iffirmar tal-Ftehim, fl-għamla ta' Skambju ta' Ittri li jestendi għall-perjodu mill-1 ta' Lulju 2003 sat-30 ta' Ġunju 2004 l-validita tal-Protokoll li juri (li jiġbor fih) l-opportunitajiet tas-sajd u l-kontribuzzjoni finanzjarja li jipprovdi għalihom il-Ftehim bejn il-Komunità Ekonomika Ewropea u r-Repubblika ta' Cote d'Ivoire dwar sajd barra l-kosta ta' Cote d'Ivoire huwa b'dan approvat f'isem il-Komunità, sakemm tkun pendenti Deċiżjoni tal-Kunsill biex il-Ftehim ikun konkluż.It-test tal-Ftehim f'għamla ta' Skambju ta' Ittri huwa mehmuż ma' din id-Deċiżjoni.Artikolu 2Il-ftehim f'għamla ta' Skambju ta' Ittri għandu japplika b'mod provviżorju mill-1 ta' Lulju 2003.Artikolu 3L-opportunitajiet tas-sajd murija (miġbura) fil-Protokoll għandhom ikunu allokati fost l-Istati Membri kif ġej:(a) sajd tal-qiegħ:Spanja: | 600 GRT kull xahar, medja annwali |(b) sajd għat-tonn:(i) bastimenti b'tartarun għat-tonn—Franza: | 18-il bastiment |—Spanja: | 21 bastiment |(ii) longlinerstal-wiċċ—Spanja: | 15-il bastiment |—Portugall: | 5 bastimenti |(iii) pole-and-linebastimenti tat-tonn—Franza: | 7 bastimenti |—Spanja: | 5 bastimenti. |Jekk l-applikazzjonijiet għal-liċenza minn dawn l-Istati Membri ma jkoprux l-opportunitajiet tas-sajd kollha disponibbli taħt il-Protokoll, il-Kummissjoni tista' tikkonsidra applikazzjonijiet għal-liċenza minn Stati Membri oħra.Artikolu 4Stati Membri li l-bastimenti tagħhom joperaw taħt il-Ftehim fl-għamla ta' Skambju ta' Ittri għandhom, skond ir-regoli ddettaljati preskritti fir-Regolament tal-Kummissjoni (KE) Nru 500/2001 [3], jinnotifikaw lill-Kummissjoni bil-kwantitajiet ta' ħażna (stokk) maqbuda fiż-żona tas-sajd ta' Cote d'Ivoire.Artikolu 5Il-President tal-Kunsill huwa b'dan awtorizzat jaħtar il-persuni bis-setgħa li jiffirmaw il-Ftehim fl-għamla ta' skambju ta' ittri f'isem il-Komunità sakemm il-konkulżjoni tiegħu tkun pendenti.Magħmul fi Brussel, fis-27 ta' Novembru 2003.F'isem il-KunsillIl-PresidentR. Castelli[1] ĠU L 379, 31.12.90, p. 3.[2] ĠU L 102, 12.04.01, p. 1.[3] ĠU L 73, 15.03.01, p. 8.--------------------------------------------------


title: 2008/593/KE: Deċiżjoni tal-Kummissjoni tal- 11 ta’ Lulju 2008 li temenda d-Deċiżjoni Nru 2007/60/KE dwar il-modifika tal-kompiti u l-perjodu ta’ l-operat ta’ l-Aġenzija Eżekuttiva tan-Netwerk Trans-Ewropew

text:
                  18.7.2008

                  MT

                  Il-Ġurnal Uffiċjali ta’ l-Unjoni Ewropea

                  L 190/35

            DEĊIŻJONI TAL-KUMMISSJONI
      tal-11 ta’ Lulju 2008
      li temenda d-Deċiżjoni Nru 2007/60/KE dwar il-modifika tal-kompiti u l-perjodu ta’ l-operat ta’ l-Aġenzija Eżekuttiva tan-Netwerk Trans-Ewropew
      (2008/593/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jistabbilixxi l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (1), u partikolarment l-Artikolu 3 tiegħu,
      Billi:

                  (1)

                  L-Aġenzija Eżekuttiva tan-Netwerk Trans-Ewropew (minn issa ’l quddiem “l-Aġenzija”) ġiet imwaqqfa bid-Deċiżjoni tal-Kummissjoni KE/2007/60 (2) tas-26 ta’ Ottubru 2006, biex tmexxi l-azzjoni Komunitarja fil-qasam tan-netwerk tat-trasport Trans-Ewropew sal-31 ta’ Diċembru 2008 għall-implimentazzjoni tal-ħidmiet li jikkonċernaw l-għoti ta’ l-għajnuna finanzjarja Komunitarja skond ir-Regolament tal-Kunsill (KE) Nru 2236/95 tat-18 ta’ Settembru 1995 li jistabbilixxi regoli ġenerali għall-għoti ta’ għajnuna finanzjarja Komunitarja fil-qasam tan-netwerks trans-Ewropej (3). Ħafna minn dawn il-proġetti se jibqgħu għaddejjin sa ferm wara l-31 ta’ Diċembru 2008.

                  (2)

                  L-Aġenzija għandha ssir responsabbli wkoll għall-proġetti li jirċievu għajnuna finanzjarja abbażi tar-Regolament (KE) Nru 680/2007 tal-Parlament Ewropew u tal-Kunsill (4), għaliex dan ir-Regolament għadu qed jiffinanzja azzjonijiet simili għan-netwerk tat-trasport trans-Ewropew, kif ukoll skond ir-Regolament tal-Kunsill (KE) 2236/95, li l-Aġenzija diġà ġiet iddelegata għalihom.

                  (3)

                  L-Aġenzija ma għandhiex issir responsabbli għall-adozzjoni ta’ deċiżjonijiet individwali marbuta ma’ l-għoti ta’ għajnuna finanzjarja Komunitarja. Madankollu, biex l-implimentazzjoni tal-programm tkun aktar effiċjenti u effettiva, il-Kummissjoni tista’ tiddeċiedi li tiddelega lill-Aġenzija l-adozzjoni ta’ l-emendi għat-tali deċiżjonijiet.

                  (4)

                  L-Aġenzija, b’mod partikolari għandha ssir responsabbli għal attivitajiet relatati ma’ proġetti indipendentement mis-sura u l-metodu ta’ l-għajnuna finanzjarja Komunitarja kif definita fl-Artikolu 6 tar-Regolament (KE) Nru 680/2007. L-attivitajiet kollha relatati mal-programm, bħal kontroll u tfassil ta’ politika għandhom jiġu esklużi u jinżammu għand il-Kummissjoni.

                  (5)

                  L-Aġenzija b’mod partikolari għandha tkun responsabbli wkoll għal miżuri ta’ akkumpanjament biex jikkontribwixxu għall-effiċjenza u l-effettività tal-programm TEN-T, sabiex jiġi massimizzat il-Valur Miżjud Ewropew tiegħu, inkluż il-promozzjoni tal-programm TEN-T lill-partijiet kollha kkonċernati u t-titjib fil-viżibbiltà tiegħu fl-Istati Membri u l-pajjiżi terzi li jmissu magħhom. Tali miżuri jistgħu jinkludu kampanji mmirati għat-trawwim ta’ l-għarfien u għall-promozzjoni, inkluż l-organizzazzjoni ta’ ġranet ta’ TEN-T, workshops u konferenzi, tħabbir u tixrid ta’ riżultati u ta’ l-aħjar prassi permezz ta’ pubblikazzjonijiet adegwati, inkluż l-użu tal-midja elettronika, per eżempju permezz ta’ tħejjija ta’ stqarrijiet għall-istampa, gwida għal applikanti potenzjali, fuljetti dwar stejjer ta’ suċċess u rapporti annwali, u l-organizzazzjoni tal-parteċipazzjoni tar-rappreżentanti ta’ l-aġenzija u/jew tal-Kummissjoni f’avvenimenti rilevanti, bħat-tnedija ta’ l-infrastruttura tat-trasport.

                  (6)

                  Twettqet analiżi aġġornata minn konsulenti esterni ta’ l-ispejjeż mal-benefiċċji li turi li r-riżorsi amministrattivi ta’ l-Aġenzija eżistenti, u b’mod partikolari il-persunal, jirrikjedu żieda sinifikanti. L-Aġenzija tibqa’ tkun l-aktar għażla ekonomika.

                  (7)

                  Id-Deċiżjoni 2007/60/KE għandha għalhekk tiġi emendata skond dan.

                  (8)

                  Id-dispożizzjonijiet stabbiliti f’din id-Deċiżjoni huma konformi ma’ l-opinjoni tal-Kumitat Regolatorju għall-Aġenziji Eżekuttivi,

            IDDEĊIDIET KIF ĠEJ:
      Artikolu
      Id-Deċiżjoni 2007/60/KE hi emendata kif ġej:

                  (1)

                  L-Artikolu 3 jinbidel b’dan li ġej:
                  “L-Artkolu 3
                  Tul ta’ l-iskema
                  L-Aġenzija għandha tiġi mwaqqfa għal perjodu li jibda fl-1 ta’ Novembru 2006 u jintemm fil-31 ta’ Diċembru 2015.”.

                  (2)

                  Fl-Artikolu 4, il-paragrafu 1 jinbidel b’dan li ġej:
                  “1.   L-Aġenzija għandha tkun responsabbli, fl-ambitu ta’ l-azzjoni Komunitarja fil-qasam tan-netwerk tat-trasport trans-Ewropew, għall-implimentazzjoni tal-ħidmiet li jikkonċernaw l-għoti ta’ għajnuna finanzjarja Komunitarja skond ir-Regolament tal-Kunsill (KE) Nru 2236/95 (*) u r-Regolament (KE) Nru 680/2007 tal-Parlament Ewropew u tal-Kunsill (**), minbarra l-ħidmiet li jirrikjedu setgħat ta’ diskrezzjoni fil-bdil ta’ għażliet ta’ politika f’azzjoni, bħall-ipprogrammar, l-istabbiliment ta’ prijoritajiet, l-għażla ta’ proġetti skond l-Artikolu 5 tar-Regolament (KE) Nru 680/2007, il-valutazzjoni tal-programm u s-sorveljanza ġuridika. L-Aġenzija għandha tkun responsabbli b’mod partikolari għal dan li ġej:

                              (a)

                              għajnuna lill-Kummissjoni matul il-fażijiet ta’ l-ipprogrammar u ta’ l-għażla, kif ukoll it-tmexxija tal-fażi tas-sorveljanza ta’ l-għajnuna finanzjajra mogħtija għal proġetti ta’ interess komuni taħt il-baġit tan-netwerk tat-trasport trans-Ewropew, kif ukoll it-twettiq tal-verifiki meħtieġa għal dan il-għan, billi tadotta d-deċiżjonijiet rilevanti bis-saħħa tas-setgħat mogħtija lill-Aġenzija mill-Kummissjoni;

                              (b)

                              koordinament ma strumenti finanzjarji oħra tal-Komunità, b’mod partikolari billi tiżgura l-koordinament ta’ l-għoti ta’ l-għajnuna finanzjarja, tul ir-rotta sħiħa għall-proġetti kollha ta’ interess komuni li wkoll jirċievu finanzjament taħt il-Fondi Strutturali, il-Fond ta’ Koeżjoni u mill-Bank Ewropew ta’ l-Investiment;

                              ċ)

                              assistenza teknika lil dawk li jippromwovu l-proġett, fir-rigward tal-ksib tal-finanzjament għal proġetti u l-iżvilupp ta’ metodi komuni ta’ evalwazzjoni;

                              (d)

                              adozzjoni ta’ l-istrumenti għall-implimentazzjoni tal-baġit għad-dħul u n-nefqa u l-implimentazzjoni, fejn il-Kummissjoni tkun iddelegat ir-responsabbiltà lill-Aġenzija, ta’ kull operat meħtieġ għat-tmexxija ta’ l-azzjonijiet Komunitarji fil-qasam tan-netwerk tat-trasport trans-Ewropew, kif ipprovdut fir-Regolament tal-Kunsill (KE) Nru 2236/95 u r-Regolament (KE) Nru 680/2007;

                              (e)

                              ġbir, analiżi u trażmissjoni lill-Kummissjoni ta’ kull tagħrif meħtieġ mill-Kummissjoni għall-implimentazzjoni tan-netwerk tat-trasport trans-Ewropew;

                              (f)

                              miżuri ta’ akkumpanjament biex jikkontribwixxu għall-effiċjenza u l-effettività tal-programm TEN-T, sabiex jiġi massimizzat il-Valur Miżjud Ewropew tiegħu, inklużi l-promozzjoni tal-programm TEN-T lill-partijiet kollha kkonċernati u t-titjib fil-viżibbiltà tiegħu fl-Istati Membri u l-pajjiżi terzi li jmissu magħhom;

                              (g)

                              kwalunkwe appoġġ tekniku u amministrattiv mitlub mill-Kummissjoni.

                     (*)  ĠU L 228, 23.9.1995, p. 1. Ir-Regolament kif emendat l-aħħar bir-Regolament (KE) Nru 1159/2005 tal-Parlament Ewropew u tal-Kunsill (ĠU L 191, 22.7.2005, p. 16)."

                     (**)  ĠU L 162, 22.6.2007, p. 1.”"

         Magħmula fi Brussell, 11 ta’ Lulju 2008.

               Għall-Kummissjoni

            Antonio TAJANI

               Viċi Peresident

         (1)  ĠU L 11, 16.1.2003, p. 1.

         (2)  ĠU L 32, 6.2.2007, p. 88.

         (3)  ĠU L 228, 23.9.1995, p. 1, kif emendat l-aħħar bir-Regolament (KE) Nru 1159/2005 tal-Parlament Ewropew u tal-Kunsill (ĠU L 191, 22.7.2005, p. 16).

         (4)  ĠU L 162, 22.6.2007, p. 1.


title: Deċiżjoni tal-Kummissjoni tad-9 ta’ Awwissu 2016 dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka

text:
               11.8.2016

               MT

               Il-Ġurnal Uffiċjali tal-Unjoni Ewropea

               C 291/4

         DEĊIŻJONI TAL-KUMMISSJONI
   tad-9 ta’ Awwissu 2016
   dwar il-ħatra ta’ ċerti membri tal-Kunsill Xjentifiku tal-Kunsill Ewropew tar-Riċerka
   (2016/C 291/06)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2013/743/UE tat-3 ta’ Diċembru 2013 li tistabbilixxi l-programm speċifiku li jimplimenta Orizzont 2020 — il-Programm Qafas għar-Riċerka u l-Innovazzjoni (2014-2020) u li tħassar id-Deċiżjonijiet 2006/971/KE, 2006/972/KE, 2006/973/KE, 2006/974/KE u 2006/975/KE (1), u b’mod partikolari l-Artikolu 7(1) tagħha,
   Billi:

               (1)

               Il-Kummissjoni waqqfet il-Kunsill Ewropew tar-Riċerka (“ERC”) bid-Deċiżjoni C(2013) 8915 (2) (kif modifikata sussegwentement bid-Deċiżjoni C(2015) 788 (3)) għall-perjodu mill-1 ta’ Jannar 2014 sal-31 ta’ Diċembru 2020 bħala l-mezz ta’ implimentazzjoni tal-azzjonijiet skont il-Parti I “Xjenza Eċċellenti” marbuta mal-għan speċifiku “Il-Kunsill Ewropew tar-Riċerka (ERC)”, imsemmi fil-punt (a) tal-Artikolu 3(1) tad-Deċiżjoni 2013/743/UE,

               (2)

               L-ERC huwa magħmul mill-Kunsill Xjentifiku indipendenti previst fl-Artikolu 7 tad-Deċiżjoni 2013/743/UE u mill-istruttura ta’ implimentazzjoni ddedikata prevista fl-Artikolu 8 ta’ dik id-Deċiżjoni.

               (3)

               Skont l-Artikolu 2(1) tad-Deċiżjoni C(2013) 8915, il-Kunsill Xjentifiku huwa magħmul mill-President tal-ERC u minn 21 membru,

               (4)

               Skont it-tielet sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru għal mandat ta’ mhux iżjed minn erba’ snin, li jista’ jiġġedded darba. Dawn jenħtieġ li jinħatru b’mod li jiżgura l-kontinwità tal-ħidma tal-Kunsill Xjentifiku.

               (5)

               Żewġ membri tal-Kunsill Xjentifiku rriżenjaw u hemm bżonn li jiġu sostitwiti,

               (6)

               Skont it-tieni sottoparagrafu tal-Artikolu 7(1) tad-Deċiżjoni 2013/743/UE, il-membri tal-Kunsill Xjentifiku jinħatru mill-Kummissjoni, wara li ssir proċedura indipendenti u trasparenti għall-identifikazzjoni tagħhom bi qbil mal-Kunsill Xjentifiku, li tinkludi konsultazzjoni mal-komunità xjentifika u rapport lill-Parlament Ewropew u lill-Kunsill. Għal dan l-għan, twaqqaf kumitat permanenti biex jidentifika l-membri futuri tal-Kunsill Xjentifiku. Il-Kumitat ta’ Identifikazzjoni għamel rakkomandazzjonijiet lill-Kummissjoni għall-ħatra ta’ żewġ membri ġodda tal-Kunsill Xjentifiku u dawn ġew aċċettati,

         IDDEĊIDIET KIF ĠEJ:
   Artikolu 1
   Il-Professur Kurt MEHLHORN maħtur bħala membru tal-Kunsill Xjentifiku tal-ERC għall-ewwel mandat li jintemm fit-30 ta’ Ġunju 2020.
   Il-Professur Nektarios TAVERNARAKIS maħtur bħala membru tal-Kunsill Xjentifiku tal-ERC għall-ewwel mandat li jintemm fit-30 ta’ Ġunju 2020.
   Artikolu 2
   Il-membri tal-Kunsill Xjentifiku tal-ERC huma mniżżla fl-Anness ta’ din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fl-1 ta’ Lulju 2016.

      Magħmul fi Brussell, id-9 ta’ Awwissu 2016.

            Għall-Kummissjoni

         Carlos MOEDAS

            Membru tal-Kummissjoni

      (1)  ĠU L 347, 20.12.2013, p. 965.

      (2)  Id-Deċiżjoni tal-Kummissjoni C(2013) 8915 tat-12 ta’ Diċembru 2013 li twaqqaf il-Kunsill Ewropew tar-Riċerka (ĠU C 373, 20.12.2013, p. 23).

      (3)  Id-Deċiżjoni tal-Kummissjoni C(2015) 788 tas-17 ta’ Frar 2015 li temenda d-Deċiżjoni C(2013) 8915 li twaqqaf il-Kunsill Ewropew tar-Riċerka (ĠU C 58, 18.2.2015, p. 3).

      ANNESS
      Membri tal-Kunsill Xjentifiku tal-ERC

                  Isem u Istitut

                  Tmiem il-mandat

                  Klaus BOCK, il-Fondazzjoni Nazzjonali Daniża tar-Riċerka

                  Il-31 ta’ Diċembru 2016

                  Margaret BUCKINGHAM, l-Istitut Pasteur, Pariġi

                  It-30 ta’ Ġunju 2019

                  Christopher CLARK, l-Università ta’ Cambridge

                  Il-31 ta’ Diċembru 2019

                  Athene DONALD, l-Università ta’ Cambridge

                  Il-31 ta’ Diċembru 2016

                  Barbara ENSOLI, l-Istituto Superiore di Sanità, Ruma

                  Il-31 ta’ Diċembru 2016

                  Nuria Sebastian GALLES, l-Università ta’ Pompeu Fabra, Barċellona

                  Il-31 ta’ Diċembru 2016

                  Michael KRAMER, l-Istitut Max Planck tar-Radjoastronomija, Bonn

                  It-30 ta’ Ġunju 2019

                  Tomas JUNGWIRTH, l-Akkademja tax-Xjenzi tar-Repubblika Ċeka

                  Il-31 ta’ Diċembru 2018

                  Matthias KLEINER, l-Università Teknika ta’ Dortmund

                  Il-31 ta’ Diċembru 2016

                  Eva KONDOROSI, l-Akkademja Ungeriża tax-Xjenzi

                  Il-31 ta’ Diċembru 2016

                  Kurt MEHLHORN, l-Istitut Max Planck tal-Informatika, Saarbrücken

                  It-30 ta’ Ġunju 2020

                  Barbara ROMANOWICZ, il-Berkeley Seismological Laboratory

                  Il-31 ta’ Diċembru 2019

                  Mart SAARMA, l-Università ta’ Helsinki

                  Il-31 ta’ Diċembru 2016

                  Nils Christian STENSETH, l-Università ta’ Oslo

                  Il-31 ta’ Diċembru 2017

                  Martin STOKHOF, l-Università ta’ Amsterdam

                  Il-31 ta’ Diċembru 2017

                  Nektarios TAVERNARAKIS, l-Istitut tal-Bijoloġija Molekulari u tal-Bijoteknoloġija, il-Fondazzjoni tar-Riċerka u tat-Teknoloġija — Hellas

                  It-30 ta’ Ġunju 2020

                  Janet THORNTON, il-Laboratorju Ewropew tal-Bijoloġija Molekolari tal-Istitut Ewropew tal-Bijoinformatika (EMBL-EBI)

                  Il-31 ta’ Diċembru 2018

                  Isabelle VERNOS, l-Institució Catalana de Recerca i Estudis Avançats, Barċellona

                  It-30 ta’ Ġunju 2019

                  Reinhilde VEUGELERS, l-Università Kattolika ta’ Leuven

                  Il-31 ta’ Diċembru 2016

                  Michel WIEVIORKA, iċ-Ċentru għall-Analiżi u għall-Intervent Soċjoloġiċi, Pariġi

                  Il-31 ta’ Diċembru 2017

                  Fabio ZWIRNER, l-Università ta’ Padova

                  Il-31 ta’ Diċembru 2018


title: Id-Deċiżjoni tal-Kunsill tat-12 ta' Ġunju 1986 dwar il-konklużjoni tal-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP)

text:
Avviż Legali Importanti

|

31986D0277

Official Journal L 181 , 04/07/1986 P. 0001 - 0001 Finnish special edition: Chapter 11 Volume 11 P. 0273  Swedish special edition: Chapter 11 Volume 11 P. 0273

		Id-Deċiżjoni tal-Kunsilltat-12 ta' Ġunju 1986dwar il-konklużjoni tal-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP)(86/277/KEE)THE COUNCIL OF THE EUROPEAN COMMUNITIES,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi, bid-Deċiżjoni 81/462/KEE [3], il-Komunità approvat il-Konvenzjoni dwar it-tniġġis ta' l-arja fuq firxa wiesgħa li taqsam il-konfini;Billi l-programm ta' koperazzjoni biex jimmonitorja u jevalwa t-tixrid fuq firxa wiesgħa ta' sustanzi li jniġġsu l-arja fl-Ewropa (EMEP), li għandu jkun implimentat skond il-Konvenzjoni, huwa l-mezz prinċipali biex tinkiseb l-informazzjoni dwar il-kwantitajiet mitfugħa u possibbilment trasmessi minn fruntiera nazzjonali għal oħra;Billi, fl-24 ta' Mejju 1984, il-Kummissjoni kienet awtorizzata tipparteċipa, f'isem il-Komunità, fin-negozjati dwar il-Protokoll għall-Konvenzjoni dwar il-finanzjar fit-tul tal-EMEP;Billi n-negozjati ntlaħqu fl-adozzjoni tat-test finali tal-Protokoll u fid-determinazzjoni ta' formula dwar qsim ta' l-ispejjeż għall-EMEP;Billi, kif awtorizzata mill-Kunsill fil-25 ta' Settembru 1984, il-Protokoll kien iffirmat mill-Komunità fit-28 ta' Settembru 1984 fit-tieni laqgħa tal-Korp Eżekuttiv tal-Konvenzjoni,IDDEĊIEDA KIF ĠEJ:Artikolu 1Il-Protokoll għall-Konvenzjoni ta' l-1979 dwar tniġġis ta' l-arja transkonfini f'distanza kbira dwar l-iffinanzjar fit-tul tal-programm ta' koperazzjoni li jimmonitorja u jevalwa t-trasmissjoni f'distanza kbira ta' sustanzi li jniġġsu l-arja fl-Ewropa (EMEP) huwa b'dan approvat f'isem il-Komunità Ekonomika Ewropea.It-test ta' dan il-Protokoll huwa mehmuż ma' din id-Deċiżjoni.Artikolu 2Il-President tal-Kunsill għandu jiddepożita l-att ta' approvazzjoni li jipprovdi għalih l-Artikolu 9 tal-Protokoll.Magħmul fil-Lussemburgu, fit-12 ta' Ġunju 1986.Għall-KunsillIl-PresidentP. Winsemius[1] ĠU C 321, tat-13.12.1985, pġ. 5.[2] ĠU C 88, ta' l-14.4.1986, pġ. 109.[3] ĠU L 171, tas-27.6.1981, pġ. 11.--------------------------------------------------


title: 2009/483/KE: Deċiżjoni tal-Kunsill tas- 6 ta’ April 2009 dwar l-iffirmar u l-applikazzjoni proviżorja tal-Ftehim bejn il-Komunità Europea u l-Federazzjoni ta’ Saint Kitts u Nevis dwar l-eżenzjoni mill-viża għal perjodu qasir

text:
               30.6.2009

               MT

               Il-Ġurnal Uffiċjali tal-Unjoni Ewropea

               L 169/37

         DEĊIŻJONI TAL-KUNSILL
   tas-6 ta’ April 2009
   dwar l-iffirmar u l-applikazzjoni proviżorja tal-Ftehim bejn il-Komunità Europea u l-Federazzjoni ta’ Saint Kitts u Nevis dwar l-eżenzjoni mill-viża għal perjodu qasir
   (2009/483/KE)
   IL-KUNSILL TAL-UNJONI EWROPEA,
   Wara li kkunsidra it-Trattat li jistabbilixxi il-Komunitajiet Ewropej, u b’mod partikolari l- punt (2)(b)(i) tal-Artikolu 62, flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Ir-Regolament tal-Kunsill (KE) Nru 1932/2006 (1) emenda r-Regolament tal-Kunsill (KE) Nru 539/2001 (2) li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Unjoni Ewropea (lista negattiva), u dawk iċ-ċittadini li huma eżentati minn dik il-ħtieġa (lista pożittiva) billi inter alia, jittrasferixxi l-Federazzjoni ta’ Saint Kitts u Nevis (minn hawn ‘il quddiem imsejħa “Saint Kitts u Nevis”) mil-lista negattiva għal dik pozittiva. Addizzjonalment, ir-Regolament (KE) Nru 1932/2006 jipprevedi li l-eżenzjoni għandha tiġi applikata mid-data tad-dħul fis-seħħ tal-ftehim dwar l-eżenzjoni mill-viża konkluż bejn il-Komunità Ewropea u Saint Kitts u Nevis.

               (2)

               Bid-Deċiżjoni tal-5 ta’ Ġunju 2008, il-Kunsill awtorizza lill-Kummissjoni sabiex tinnegozja ftehim bejn il-Komunità Ewropea u Saint Kitts u Nevis dwar l-eżenzjoni mill-viża għal perjodu qasir.

               (3)

               In-negozjati dwar il-ftehim infetħu fid-15 ta’ Lulju 2008 u ġew konklużi fis-16 ta’ Ottubru 2008.

               (4)

               Il-Ftehim li ġie inizzjalat fi Brussell fit-12 ta’ Novembru 2008 għandu jiġi ffirmat u d-dikjarazzjonijiet mehmuża għandhom jiġu approvati. Il-Ftehim għandu, pendenti t-tlestija tal-proċeduri għal konklużjoni formali tiegħu, jiġi applikat fuq bażi provviżorja.

               (5)

               Skond l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, u bla ħsara għall-Artikolu 4 tal-imsemmi Protokoll, dawn l-Istati Membri m’humiex jieħdu sehem fl-adozzjoni ta’ din id-Deċiżjoni u m’humiex marbuta biha jew suġġetti għall-applikazzjoni tagħha.

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal perjodu qasir (minn hawn ‘il quddiem imsejjaħ “il-Ftehim”) huwa b’dan approvat f’isem il-Komunità, suġġett għall-konklużjoni tiegħu.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Id-Dikjarazzjonijiet mehmuża ma’ din id-Deċiżjoni għandhom jiġu approvati f’isem il-Komunità.
   Artikolu 3
   Il-President tal-Kunsill huwa b’dan awtorizzat jinnomina il-persuni mogħtija s-setgħa jiffirmaw il-Ftehim f’isem il-Komunità, suġġett għall-konklużjoni tiegħu.
   Artikolu 4
   Il-Ftehim għandu, pendenti t-tlestija tal-proċeduri għal konklużjoni formali tiegħu, jiġi applikat fuq bażi provviżorja mid-data tal-iffirmar tiegħu (3).

      Magħmul fil-Lussemburgu, is-6 ta’ April 2009.

            Għall-Kunsill

            Il-President

         J. POSPÍŠIL

      (1)  ĠU L 405, 30.12.2006, p. 23.

      (2)  ĠU L 81, 21.3.2001, p. 1.

      (3)  Id-data tal-iffirmar tal-Ftehim għandha tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
   DIKJARAZZJONI KONĠUNTA FIR-RIGWARD L-IŻLANDA, IN-NORVEĠJA, L-IŻVIZZERA U L-LIECHTENSTEIN
   Il-Partijiet Kontraenti jinnotaw ir-relazzjoni b’saħħitha bejn il-Komunità Ewropea u n-Norveġja, l-Iżlanda, l-Iżvizzera u l-Liechtenstein, b’mod partikolari bis-saħħa tal-Ftehimiet tat-18 ta’ Mejju 1999 u tas-26 ta’ Ottubru 2004 dwar l-assoċjazzjoni ta’ dawn il-pajjiżi mal-implimentazzjoni, l-applikazzjoni u l-iżvilupp tal-acquis ta’ Schengen.
   F’ċirkostanzi bħal dawn hu mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u l-awtoritajiet ta’ Saint Kitts u Nevis, min-naħa l-oħra, jikkonkludu, bla dewmien, ftehimiet bilaterali dwar l-eżenzjoni mill-viża għal perjodu qasir f’termini simili bħal dan il-Ftehim.
   DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TA’ PERSUNI LI JIVVJAĠĠAW GĦAL-FINI TA’ ATTIVITÀ BI ĦLAS SKONT L-ARTIKOLU 3(2) TA’ DAN IL-FTEHIM
   Filwaqt li jixtiequ li tkun żgurata interpretazzjoni komuni, il-Partijiet Kontraenti jaqblu li, għal għan ta’ dan il-Ftehim, il-kategorija ta’ persuni li se jagħmlu attività bi ħlas tkopri l-persuni li jidħlu bi skop li jkollhom impjieg bi qliegħ/attività b’remunerazzjoni fit-territorju tal-Parti Kontraenti l-oħra bħala ħaddiem jew fornitur ta’ xi servizz.
   Din il-kategorija ma għandiex tkopri:

               —

               persuni tan-negozju, jiġifieri persuni li li jivvjaġġaw bi skop ta’ deliberazzjoni tan-negozju (mingħajr ma jkunu mpjegati fil-pajjiż tal-Parti Kontraenti l-oħra),

               —

               persuni tal-isports u artisti li jesebixxu attività fuq bażi ad hoc,

               —

               ġurnalisti mibgħuta mill-midja ta’ pajjiżta’ residenza tagħhom u

               —

               apprendisti intra-korporattivi

         L-implimentazzjoni ta’ din id-Dikjarazzjoni għandha tkun issorveljata mill-Kumitat Konġunt li għandu r-responsabbiltà skont l-Artikolu 6 ta’ dan il-ftehim, li fuq il-bażi tal-esperjenzi tal-Partijiet Kontraenti jista’ jipproponi modifiki meta jikkunsidra li hu neċessarju.
   DIKJARAZZJONI KONĠUNTA GĦALL-INTERPREATZZJONI TAL-PERJODU TA’ TLIET XHUR MATUL PERJODU TA’ SITT XHUR WARA D-DATA TAL-EWWEL DĦUL KIF STABBILIT FL-ARTIKOLU 4 TA’ DAN IL-FTEHIM
   Il-Partijiet Kontraenti jiftehmu li l-perjodu massimu ta’ tliet xhur matul perjodu ta’ sitt xhur wara d-data tal-ewwel dħul fit-territorju ta’ Saint Kitts u Nevis jew fiż-żona Schengen kif prevista mill-Artikolu 4 ta’ dan il-Ftehim ifisser jew żjara kontinwa jew bosta żjarat konsekuttivi, li t-tul ta’ żmien tagħhom ma jistax jeċċedi tliet xhur fi kwalunkwe perjodu ta’ sitt xhur b’kollox.
   DIKJARAZZJONI KONĠUNTA DWAR L-INFORMAZZJONI TAĊ-ĊITTADINI DWAR IL-FTEHIM TAL-EŻENZJONI TAL-VIŻA
   Filwaqt li jirrokonoxxu l-importanza tat-trasparenza għaċ-ċittadini tal-Unjoni Ewropea u Saint Kitts u Nevis, il-Partijiet Kontraenti jiftehmu li jiżguraw id-disseminazzjoni totali ta’ informazzjoni dwar il-kontenut u tal-konsegwenzi tal-eżenzjoni tal-viża u kwistjonijiet relatati, bħall-kundizzjonijiet għad-dħul fil-pajjiż.
    ---documentbreak---

               30.6.2009

               MT

               Il-Ġurnal Uffiċjali tal-Unjoni Ewropea

               L 169/38

         FTEHIM
   bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal perjodu qasir
   IL-KOMUNITÀ EWROPEA, minn hawn ‘il quddiem imsejħa “il-Komunità” u
   IL-FEDERAZZJONI ta’ SAINT KITTS U NEVIS, minn hawn ‘il quddiem imsejħa “Saint Kitts u Nevis”
   minn hawn ‘il quddiem konġuntement imsejħa “il-Partijiet Kontraenti”;
   BIL-ĦSIEB li jiġuu żviluppati ulterjorment relazzjonijiet ta’ ħbiberija bejn il-partijiet Kontraenti u bix-xewqa li jiġi ffaċilitat l-ivvjaġġar billi jkun żgurat dħul u soġġorn għal perjodu qasir mingħajr viża għaċ-ċittadini tagħhom,
   WARA LI KKUNSIDRAW ir-Regolament tal-Kunsill (KE) Nru 1932/2006 tal-21 ta’ Diċembru 2006 li jemenda r-Regolament (KE) Nru 539/2001 li jelenka l-pajjiżi terzi li ċ-ċittadini tagħhom għandhom jkollhom viżi fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (1), inter alia billi jittraserixxi sitt pajjiżi terzi, inkluż Saint Kitts u Nevis fil-lista ta’ pajjiżi terzi li ċ-ċittadini tagħhom huma eżentati mill-ħtieġa tal-viża għal soġġorni qosra fl-Istati Membri tal-Unjoni Ewropea (UE),
   FILWAQT LI HUMA KONXJI li l-Artikolu 2 tar-Regolament (KE) Nru 1932/2006 jistipula li għal dawn is-sitt pajjiżi, l-eżenzjoni mill-ħtieġa tal-viża għandha tapplika biss mid-data tad-dħul fis-seħħ ta’ ftehim dwar l-eżenzzjoni tal-viża li għandu jkun konkluż mill-Komunità Ewropea mal-pajjiżi in kwistjoni,
   FILWAQT LI JAGĦRFU li ċ-ċittadini ta’ bosta Stati Membri huma eżentati mill-ħtieġa tal-viża meta jivvjaġġaw lejn Saint Kitts u Nevis għal perjodu mhux aktar minn 3 xhur, filwaqt li dawk ta’ Stati Membri oħra huma taħt il-ħtieġa tal-viża,
   FILWAQT LI JIXTIEQU li jitħares il-prinċipju ta’ trattament ugwali taċ-ċittadini kollha tal-UE,
   WARA LI JIKKUNSIDRAW li l-persuni li jivvjaġġaw għall-finijiet ta’ attività bi ħlas matul is-soġġorn qasir tagħhom mhumiex koperti b’dan il-ftehim u għalhekk għal din il-kategorija r-regoli relevanti tal-liġi tal-Komunità u tal-liġi nazzjonali tal-Istati Membri u tal-liġi nazzjonali ta’ Saint Kitts u Nevis dwar l-obbligu jew l-eżenzjoni tal-viża u dwar l-aċċess għal impjieg jibqgħu japplikaw,
   WARA LI JIKKUNSIDRAW il-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas tal-Unjoni Ewropea, meħmuż mat-Trattat dwar l-Unjoni Ewropa u t-Trattat li jistabbilixxi l-Komunità Ewropea, u jikkonferma li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,
   FTEHMU KIF ĠEJ:
   Artikolu 1
   Għan
   Dan il-Ftehim jipprevedi vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta’ Saint Kitts u Nevis meta jivvjaġġaw lejn it-territorju tal-Parti Kontraenti l-oħra għall-perjodu massimu ta’ tliet xhur matul perjodu ta’ sitt xhur.
   Artikolu 2
   Definizzjonijiet
   Għall-finijiet ta’ dan il-Ftehim:

               (a)

               “L-Istati Membri” għandha tfisser kwalunkwe Stat Membru tal-Unjoni Ewropea, bl-eċċezzjoni tar-Renju Unit u l-Irlanda;

               (b)

               “ċittadin tal-Unjoni Ewropea” għandha tfisser ċittadin ta’ Stat Membru kif deskritt fil-punt (a);

               (c)

               “ċittadin ta’ Saint Kitts and Nevis” għandha tfisser kwalunkwe persuna li għandha ċ-ċittadinanza ta’ Saint Kitts u Nevis;

               (d)

               “iż-żona Schengen” għandha tfisser iż-żona mingħajr fruntieri interni li jinkludu t-territorji tal-Istati Membri kif definit fil-punt (a) li japplikaw l-acquis ta’ Schengen fl-intier tiegħu.

         Artikolu 3
   Kamp ta’ applikazzjoni
   1.   Iċ-ċittadini tal-Unjoni Ewropea li għandhom passaport ordinarju, diplomatiku jew tas-servizz/uffiċjali, li hu validu u maħruġ minn Stat Membru, jistgħu jidħlu u jibqgħu mingħajr viża fit-territorju ta’ Saint Kitts u Nevis għall-perjodu ta’ soġġorn kif definit fl-Artikolu 4(1).
   Iċ-ċittadini ta’ Saint Kitts u Nevis li għandhom passaport ordinarju, diplomatiku jew tas-servizz/uffiċjali, li hu validu, u maħruġ minn Saint Kitts u Nevis, jistgħu jidħlu u jibqgħu mingħajr viża fit-territorju ta’ Saint Kitts u Nevis għall-perjodu ta’ soġġorn kif definit fl-Artikolu 4(2).
   2.   Il-paragrafu 1 ma japplikax għall-persuni li jivvjaġġaw għall-finijiet ta’ attivitajiet bi ħlas.
   Għal din il-kategorija ta’ persuni, kull Stat Membru jista’ jiddeċidi b’mod individwali li jimponi l-ħtieġa tal-viża fuq iċ-ċittadini ta’ Saint Kitts u Nevis jew li jirtirha skont l-Artikolu 4(3) tar-Regolament (KE) Nru 539/2001.
   Għal din il-kategorija ta’ persuni, Saint Kitts u Nevis tista’ tiddeċidi dwar il-ħtieġa tal-viża jew l-eżenzjoni tal-viża għaċ-ċittadini ta’ kull Stat Membru b’mod individwali skont il-liġi nazzjonali tiegħu.
   3.   L-eżenzjoni tal-viża prevista minn dan il-Ftehim għandha tapplika bla ħsara għal-liġijiet tal-Partijiet Kontrajenti dwar il-kondizzjonijiet tad-dħul u tas-soġġorn qasir. L-Istati Membri u Saint Kitts u Nevis jirriżervaw id-dritt li jirrifjutaw id-dħul jew is-soġġorn qasir fit-territorji tagħhom jekk waħda jew aktar minn dawn il-kundizzjonijiet ma jiġux sodisfatti.
   4.   L-eżenzjoni tal-viża tapplika irrespettivament mill-metodu ta’ trasport użat biex tinqasam il-fruntiera tal-Partijiet Kontrajenti.
   5.   Kwistjonijiet mhux koperti minn dan il-Ftehim għandhom ikunu koperti mil-liġi Komunitarja, il-liġi nazzjonali, tal-Istati Membri jew bil-liġi nazzjonali ta’ Saint Kitts u Nevis.
   Artikolu 4
   Tul tas-soġġorn
   1.   Iċ-ċittadini tal-Unjoni Ewropea jistgħu jibqgħu fit-territorju ta’ Saint Kitts u Nevis għal perjodu massimu ta’ tliet xhur matul perjodu ta’ sitt xhur wara d-data ta’ meta jkunu daħlu l-ewwel darba fit-territorju tal-pajjiż.
   2.   Iċ-ċittadini ta’ Saint Kitts u Nevis jistgħu jibqgħu fiż-żona Schengen għal perjodu massimu ta’ tliet xhur matul perjodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen fl-intier tiegħu. Dan il-perjodu ta’ tliet xhur matul perjodu ta’ sitt xhur għandu jkun ikkalkulat b’mod indipendenti minn kwalunkwe soġġorn fi Stat Membru li għadhom ma applikawx l-acquis ta’ Schengen fl-intier tiegħu.
   Iċ-ċittadini ta’ Saint Kitts u Nevis jistgħu jibqgħu għal perjodu massimu ta’ tliet xhur matul perjodu ta’ sitt xhur wara d-data ta’ meta ikunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen fl-intier tiegħu, indipendentament għal-perjodu ta’ soġġorn kkalkulat għaż-żona Schengen.
   3.   Dan il-ftehim ma jaffetwax il-possibbiltà għal Saint Kitts u Nevis u għall-Istati Membri li jestendu l-perjodu ta’ soġġorn għal aktar minn tliet xhur skont il-liġi nazzjonali u l-liġi Komunitarja.
   Artikolu 5
   Applikazzjoni territorjali
   1.   Fir-rigward tar-Repubblika Franċiża, id-dispożizzjonijiet ta’ dan il-Ftehim għandhom japplikaw biss għat-territorju Ewropew tar-Repubblika Franċiża.
   2.   Fir-rigward tar-Renju tal-Olanda, id-dispożizzjonijiet ta’ dan il-Ftehim għandhom japplikaw biss għat-territorju Ewropew u tar-Renju tal-Olanda.
   Artikolu 6
   Kumitat Konġunt għall-ġestjoni tal-Ftehim
   1.   Il-Partijiet Kontrajenti għandhom jistabbilixxu Kumitat Konġunt ta’ esperti (minn hawn ‘il quddiem imsejjaħ “il-Kumitat”), kompost minn rappreżentanti tal-Komunità Ewropea u minn rappreżentanti ta’ Saint Kitts u Nevis. Il-Komunità għandha tkun rappreżentata mill-Kummissjoni Ewropea.
   2.   Il-Kumitat għandu jkollu, inter alia, dawn il-kompiti:

               (a)

               jissorvelja l-implimentazzjoni ta’ dan il-Ftehim;

               (b)

               jissuġġerixxi emendi jew żidiet għal dan il-Ftehim;

               (c)

               isolvi disputi naxxenti mill-interpretazzjoni jew l-applikazzjoni tad-dispożizzjonijiet ta’ dan il-Ftehim.

         3.   Il-Kumitat għandu jitlaqqa’ kull meta jkun meħtieġ fuq talba ta’ waħda mill-Partijiet Kontraenti.
   4.   Il-Kumitat għandu jistabbilixxi r-regoli tal-proċedura tiegħu stess.
   Artikolu 7
   Ir-relazzjoni bejn dan il-Ftehim u ftehimiet bilaterali eżistenti għall-eżenzjoni mill-viża bejn l-Istati Membri u Saint Kitts u Nevis
   Dan il-Ftehim għandu jkollu preċedenza fuq id-dispożizzjonijiet ta’ kwalunkwe ftehimiet bilaterali jew arranġamenti konklużi bejn l-Istati Membri individwali u Saint Kitts u Nevis, safejn id-dispożizzjonijiet tagħhom ikopru kwistjonijiet li jaqgħu taħt il-kamp ta’ applikazzjoni ta’ dan il-Ftehim.
   Artikolu 8
   Dispożizzjonijiet finali
   1.   Dan il-Ftehim għandu jkun ratifikat jew approvat mill-Partijiet Kontraenti skont il-proċeduri interni rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet Kontraenti jinnotifikaw lil xulxin li l-proċeduri msemmija hawn fuq tlestew.
   2.   Dan il-Ftehim huwa konkluż għal perjodu ta’ żmien indefinit, kemm-il darba ma jintemmx skont il-paragrafu 5.
   3.   Dan il-Ftehim jista’ jkun emendat bi ftehim bil-miktub mill-Partijiet Kontraenti. L-emendi għandhom jidħlu fis-seħħ wara li l-Partijiet Kontraenti jkunu nnotifikaw lil xulxin bit-twettiq tal-proċeduri interni tagħhom li huma meħtieġa għal dan il-għan.
   4.   Kull Parti Kontraenti tistà tissospendi l-Ftehim kollu jew parti minnu, b’mod partikolari, għal raġunijiet ta’ ordni pubbliku, protezzjoni ta’ sigurtà nazzjonali u protezzjoni ta’ saħħta pubblika, immigrazzjoni illegali jew introduzzjoni mill-ġdid tal-ħtieġa tal-viża minn kull Parti Kontraenti. Id-deċiżjoni dwar is-sospensjoni għandha tkun notifikata lill-Parti Kontraenti mhux aktar tard minn xahrejn qabel id-dħul tiegħu fis-seħħ. Il-Parti Kontraenti li tkun issospendiet l-applikazzjoni ta’ dan il-Ftehim għandha tgħarraf immedjatament lill-Parti l-oħra ladarba r-raġunijiet għas-sospensjoni ma jkunux japplikaw aktar.
   5.   Kull Parti Kontraenti tista’ ttemm dan il-Ftehim billi tavża bil-miktub lill-Parti l-oħra. Dan il-Ftehim għandu jieqaf jiffunzjona 90 jum wara d-data ta’ din in-notifika.
   6.   Saint Kitts u Nevis tista’ tissospendi jew ittemm dan il-Ftehim fir-rigward tal-Istati Membri kollha.
   7.   Il-Komunità tistà tissospendi jew ittemm, dan il-Ftehim fir-rigward tal-Istati Membri kollha tagħha biss.

      Magħmul fi Brussell, duplikatament, fit-28 ta’ Mejju 2009 fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Żvediża, Taljana u Ungeriża, b’kull wieħed minn dawn it-testi jkun ugwalment awtentiku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Федерация Сейнт Китс и Невис
         Por la Federación de San Cristóbal y Nieves
         Za Federaci Svatý Kryštof a Nevis
         For Føderationen Saint Kitts og Nevis
         Für die Föderation St. Kitts und Nevis
         Saint Kittsi ja Nevise föderatsioon nimel
         Για την Ομοσπονδία του Αγίου Χριστόφορου και Νέβις
         For the Federation of Saint Kitts and Nevis
         Pour la Fédération de Saint-Christophe-et-Nevis
         Per la Federazione di Saint Christopher (Saint Kitts) e Nevis
         Sentkitsas un Nevisas Federācijas vārdā
         Sent Kitso ir Nevio Federacijos vardu
         A Saint Kitts és Nevis Államszövetség részéről
         Għall-Federazzjoni ta’ Saint Kitts u Nevis
         Voor de Federatie van Saint Kitts en Nevis
         W imieniu Federacij Saint Kitts i Nevis
         Pela Federação de São Cristóvão e Nevis
         Pentru Federația Saint Kitts și Nevis
         Za Federáciu Svätý Krištof a Nevis
         Za Federacijo Saint Kitts in Nevis
         Saint Kitts ja Nevisin puolesta
         För Saint Kitts och Nevis

      (1)  ĠU L 29, 3.2.2007, p. 10.